**Prijedlog**

Na osnovu člana 13. Zakona o principima lokalne samouprave u Federaciji Bosne i Hercegovine („Službene novine Federacije BiH“, broj 49/06, 51/09), i člana 19. tačka 24. Statuta Općine Breza („Službeni glasnik Općine Breza“, broj 8/09 - Prečišćeni tekst), Općinsko vijeće Breza na sjednici održanoj dana \_\_\_\_\_\_\_\_\_\_\_\_\_\_. godine donosi,

**O D L U K U**

 **o proglašenju udruženja i fondacija**

**od posebnog interesa za Općinu Breza**

**Član 1.**

Ovom Odlukom određuju se oblasti i proglašavaju udruženja i fondacije od posebnog interesa za Općinu Breza.

**Član 2.**

Utvrđuje se poseban interes za proglašenje udruženja i fondacija od posebnog interesa za općinu Breza u sljedećim oblastima u kojima djeluju i to;

* Boračka udruženja proistekla iz odbrambeno-oslobodilačkog rata 1991-1995 i narodno-oslobodilačkog rata 1941-1945,
* Udruženja i fondacije iz oblasti kulture i kulturno-historijskog naslijeđa,
* Udruženja i fondacije koje obavljaju humanitarne djelatnosti,
* Udruženja i fondacije koja se bave zaštitom života građana i materijalnih dobara,
* Udruženja i fondacije koja se bave zaštitom životne sredine i prirodnih resursa,
* Udruženja i fondacije koja rade na rješavanju statusa određenih ugroženih kategorija stanovništva i podižu nivo zdravstvene i socijalne zaštite na području općine Breza.

**Član 3.**

Na području općine Breza za udruženja i fondacije od posebnog interesa, a u skladu sa članom 2. ove Odluke, proglašavaju se sljedeća udruženja i fondacije:

1. Organizacija porodica šehida i poginulih boraca Breza,
2. Organizacija ratnih vojnih invalida Breza 92,
3. Udruženje dobitnika največih ratnih priznanja Breza,
4. Jedinstvena organizacija boraca Breza,
5. Udruženje boraca „Patriotska liga“ Breza
6. Udruženje boraca „92-95“ Breza,
7. Udruženje boraca „304 brigade“ Breza,
8. Udruženje antifašista boraca Narodno oslobodilačkog rata Breza,
9. Dobrovoljno vatrogasno društvo Breza,
10. Muslimansko dobrotvorno društvo „Merhamet“,
11. Crveni križ-krst Breza,
12. Bošnjačka zajednica kulture „Preporod“ Breza,
13. Hrvatsko kulturno društvo „Napredak“ Breza,
14. Udruženje osoba sa invaliditetom Breza,
15. Udruženje invalida rada općine Breza,
16. Udruženje za sport i rekreaciju osoba sa invaliditetom Breza
17. Udruženje penzionera-umirovljenika Breza.

**Član 4.**

Udruženja i fondacije koje su proglašene kao organizacije od posebnog interesa u obavezi su da nadležnoj Službi dostave izvod iz Registra od nadležnog Ministarstva za pravosuđe i upravu, Statut, dokaz o broju članova, plan i program aktivnosti za tekuću godinu i izjavu o poštivanju Zakona o udruženjima i fondacijama.

Dokaz iz stava 1. ovog člana, potrebno je dostaviti nadležnoj Službi u roku od 30 dana od dana stupanja na snagu ove Odluke.

**Član 5.**

Za finansiranje udruženja i fondacija iz člana 3. ove Odluke, neće se primjenjivati Odluka o načinu i postupku raspodjele sredstava za sufinasiranje projekata udruženja iz oblasti kulture, obrazovanja, nauke, demokratije, humanitarnog rada i ostalih oblasti i Odluka o načinu i postupku raspodjele sredstava za finansiranje sportskih aktivnosti.

 **Član 6.**

Finansiranje rada udruženja i fondacija iz člana 3. ove Odluke vrši se prema propisanoj proceduri izrade Budžeta Općine Breza i traje do usvajanja izmjene Odluke o utvrđivanju udruženja i fondacija od posebnog interesa.

Uz budžetski zahtjev, udruženja i fondacije prilažu program rada za narednu godinu i izvještaj o utrošku sredstava i provedenih aktivnosti u predhodnoj godini nadležnoj Općinskoj službi.

Shodno tome prelagač Budžeta će formirati prijedloge finansiranja programa udruženja i fondacije od posebnog interesa za narednu godinu.

**Član 7.**

Nakon usvajanja Budžeta Općine Breza, sredstva za rad udruženja i fondacija od posebnog interesa isplaćivat će se u mjesečnim tranšama, a u skladu sa visinom odobrenih sredstava i godišnjim nivom punjenja Budžeta.

**Član 8.**

Udruženja i fondacije od posebnog interesa mogu konkurisati za finansiranje cijelog programa rada ili za dio nedostajućih sredstava i dužni su to naznačiti.

**Član 9.**

Udruženja i fondacije koja se proglase od posebnog interesa, a koja su za svoje programe dobila sredstva u punom iznosu iz drugog izvora finansiranja, ne mogu učestvovati u raspodjeli sredstava iz Budžeta Općine Breza.

**Član 10**.

Ova Odluka stupa na snagu osmog dana od dana objavljivanja u „Službenom glasniku Općine Breza“.

Broj: \_\_\_\_\_\_\_\_\_\_\_\_\_\_ PREDSJEDAVAJUĆI

Breza, \_\_\_\_\_\_\_\_\_\_.godine Općinskog vijeća

 Anel Rihić, s.r.

**Obrazloženje**:

Pravni osnov za donošenje Odluke:

1. Zakon o principima lokalne samouprave u Federaciji Bosne i Hercegovine - član 13. („Službene novine Federacije BiH“, broj 49/06, 51/09),
2. Statut Općine Breza - član 19. tačka 24. („Službeni glasnik Općine Breza“, broj 8/09 - Prečišćeni tekst).

Razlozi da donošenje Odluke:

 Pri izradi Budžeta Općine Breza ukazala se potreba da se određena udruženja i fondacije proglase od posebnog interesa, kako bi se način i postupak njihovog finansiranja olakšao i pojednostavio. Dosadašnji način i postupak raspodjele budžetskih sredstava za udruženja i fondacije od posebnog interesa za Općinu Breza nije bio pravno regulisan i nisu bili određeni jasni kriteriji pri raspodjeli sredstava za ta udruženja i fondacije, te se predlaže Općinskom vijeću da ovu Odluku usvoji u predloženom tekstu.

 Služba za finansije, inspekcijske

 poslove i opću upravu

 Pomoćnik načelnika

 Meliha Beširević